FI
L 222/202
Euroopan unionin virallinen lehti
8.9.2023
iv) toimintamassa normaalilla hyötykuormalla; v) toimintamassa toimintakunnossa.”
b) Korvataan 2 alakohdassa ilmaisu ”kohdassa 13” ilmaisulla ”luettelokohdassa [6]”.
23)
Korvataan 4.2.3.1 kohta seuraavasti: ”4.2.3.1 Ulottumat 1)
Tässä kohdassa käsitellään laskenta- ja tarkistussääntöjä, joilla määritellään liikkuvan kaluston mitat niin, että se voi kulkea yhdellä tai usealla infrastruktuurilla ilman häiriövaaraa.
Yksiköt, jotka on suunniteltu käytettäviksi yhdellä tai useammalla muulla raideleveydellä kuin 1 520 mm:n järjestelmässä:
2)
Hakijan on valittava aiottu vertailuprofiili, alaosien vertailuprofiili mukaan luettuna.
Vertailuprofiili on kirjattava 4.2.12 kohdassa tarkoitettuihin teknisiin asiakirjoihin.
3)
Yksikön yhdenmukaisuus aiotun vertailuprofiilin kanssa on osoitettava jollakin lisäyksen J-1 luettelokohdassa [7] tarkoitetussa eritelmässä määritellyllä menetelmällä.
4)
Jos yksikön ilmoitetaan olevan yhdenmukainen yhden tai useamman vertailuprofiilin (G1, GA, GB, GC tai DE3) kanssa – alaosaan liittyvät vertailuprofiilit GI1, GI2 tai GI3 mukaan luettuina – lisäyksen J-1 luettelokohdassa [7] tarkoitetussa eritelmässä esitetyllä tavalla, yhdenmukaisuus on selvitettävä kinemaattisella menetelmällä, joka esitetään lisäyksen J-1 luettelokohdassa [7] tarkoitetussa eritelmässä.
Yhdenmukaisuus yhden tai useamman vertailuprofiilin kanssa on kirjattava 4.2.12 kohdassa tarkoitettuihin teknisiin asiakirjoihin.
5)
Sähkökäyttöisissä yksiköissä virroittimen ulottuma on todennettava lisäyksen J-1 luettelokohdassa [7] tarkoitetun eritelmän mukaisilla laskelmilla sen varmistamiseksi, että virroittimen ulottuma on komission asetuksen (EU) N:o 1301/2014 (*) (energiaa koskeva YTE), lisäyksen D mukaisesti määritetyn mekaanisen kinemaattisen virroittimen ulottuman mukainen ja riippuu valitun virroittimen kelkan rakenteesta: molemmat sallitut vaihtoehdot on määritelty 4.2.8.2.9.2 kohdassa.
Virransyötön jännite otetaan huomioon infrastruktuurin ulottumassa, jotta varmistetaan virroittimen ja kiinteiden ratalaitteiden väliset asianmukaiset eristysvälit.
6)
Virroittimen huojunta, joka on määritelty energiaa koskevan YTE:n 4.2.10 kohdassa ja jota käytetään mekaanisen kinemaattisen ulottuman laskemisessa, on perusteltava laskelmilla tai mittauksilla lisäyksen J-1 luettelokohdassa [7] tarkoitetussa eritelmässä esitetyllä tavalla.
Yksiköt, jotka on suunniteltu käytettäväksi 1 520 mm:n järjestelmän raideleveydellä:
7)
Kalustoyksikön staattisen profiilin on oltava kalustoyksikön ulottuman ”T” sisällä; infrastruktuurin vertailuprofiili on ”S”-ulottuma.
Tämä profiili määritetään lisäyksessä B.
8)
Sähkökäyttöisissä yksiköissä virroittimen ulottuma on todennettava laskelmilla sen varmistamiseksi, että virroittimen ulottuma on energia-YTE:n lisäyksen D mukaisesti määritetyn mekaanisen staattisen virroittimen ulottuman mukainen; valitun virroittimen kelkan rakenne on otettava huomioon: sallitut vaihtoehdot on määritelty 4.2.8.2.9.2 kohdassa.
_____________ (*) Komission asetus (EU) N:o 1301/2014, annettu 18 päivänä marraskuuta 2014, unionin rautatiejärjestelmän energiaosajärjestelmää koskevasta yhteentoimivuuden teknisestä eritelmästä (EUVL L 356, 12.12.2014, s. 179).”
24)
Korvataan 4.2.3.2.1 kohta seuraavasti: ”4.2.3.2.1 Akselipainoa koskeva parametri 1)
Akselipaino on yksikön ja infrastruktuurin välinen liitäntäparametri yhdessä akselivälin, yksikön pituuden ja yksikölle kyseisellä rataosalla suurimman sallitun nopeuden kanssa.